रस्तें दे आले-दोआलै लम्मा-लम्मा घा उस्सरी आएदा हा। बिच-बिच थोड़े-थोड़े दूरै पर रुक्खा ते गिल्ला चिक्कड़ लबदा हा। रस्ते दे दौने पासै लग्गे दे बूटे गै दसदे हे जे उन्दे बश्कार रस्ता ऐ। बघर्रा अपने कन्ने पंजाह् हजार घुड़सुआर ते पजें सवैं हाथियें पर समान लद्दे दे लेइयै माण्डू पासै आवा करदा हा। गयासुद्दीन उस कन्ने भिड़ने गितै-माण्डू दे पठारैं (मंदरी धार) पर उतरी आया हा। दौनैं गी सामनै-सामनै औने गितै केईं नदियें धारें ते जंगलें दी अजें आड़ लग्गी दी ही। बघर्रा अजै धार किलै कशा बी दूर हा। धार माण्डू कशा उत्तर दिशा च कोई यारां क्रोह दूर ऐ। बघर्रा ने धार किलै पर हमला नेईं कीता ते ओ धार ते माण्डू दी बश्कारली दिशा च आवा करदा हा।